**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

**ΑΝΑΚΟΙΝΩΣΗ**

# Αποφάσεις Υπουργού Εργασίας, Πρόνοιας και Κοινωνικών Ασφαλίσεων σχετικά με την εφαρμογή των Ειδικών Σχεδίων για την περίοδο Νοεμβρίου 2020

Το Υπουργείο Εργασίας, Πρόνοιας και Κοινωνικών Ασφαλίσεων ανακοινώνει ότι δημοσιευτήκαν χτες στην Επίσημη Εφημερίδα της Δημοκρατίας οι Αποφάσεις της Υπουργού Εργασίας, Πρόνοιας και Κοινωνικών Ασφαλίσεων σχετικά με την εφαρμογή των Ειδικών Σχεδίων για την αντιμετώπιση των επιπτώσεων του ιού COVID 19, για την περίοδο από την 1η Νοεμβρίου 2020 μέχρι την 30η Νοεμβρίου 2020.

2. Συγκεκριμένα, οι Αποφάσεις αφορούν στα ακόλουθα Ειδικά Σχέδια:

1. Ειδικό Σχέδιο Ξενοδοχειακών Μονάδων και Τουριστικών Καταλυμάτων (Απόφαση Αρ. 58, Κ.Δ.Π. 533/2020),
2. Ειδικό Σχέδιο Οικονομικών Δραστηριοτήτων Συνδεόμενων με την Τουριστική Βιομηχανία ή Οικονομικών Δραστηριοτήτων οι οποίες επηρεάζονται άμεσα από τον Τουρισμό ή Τουριστικά Πρακτορεία ή Οικονομικών Δραστηριοτήτων που συνδέονται με Επιχειρήσεις που τελούν υπό Υποχρεωτική Πλήρη Αναστολή (Απόφαση Αρ. 59, Κ.Δ.Π. 534/2020),
3. Ειδικό Σχέδιο για Επιχειρήσεις Ορισμένων Οικονομικών Δραστηριοτήτων (Απόφαση Αρ. 60, Κ.Δ.Π. 535/2020),
4. Ειδικό Σχέδιο Πλήρους Αναστολής των Εργασιών της Επιχείρησης ή Επιχειρήσεων που λόγω των μέτρων που έχουν ληφθεί για την αντιμετώπιση της πανδημίας κατά την υπό αναφορά περίοδο (1η Νοεμβρίου 2020 μέχρι 30η Νοεμβρίου 2020) και περιλαμβάνονται στα εν ισχύ Διατάγματα του Υπουργού Υγείας ή και τις σχετικές Αποφάσεις του Υπουργικού Συμβουλίου, έχουν μείωση του κύκλου εργασιών πέραν του 80% (Απόφαση Αρ. 61, Κ.Δ.Π. 536/2020),
5. Ειδικό Σχέδιο Στήριξης Ανέργων (Απόφαση Αρ. 62, Κ.Δ.Π. 537/2020)
6. Ειδικό Σχέδιο Ορισμένων Κατηγοριών Αυτοτελώς Εργαζομένων Απόφαση (Απόφαση Αρ. 63, Κ.Δ.Π. 538/2020) και
7. Ειδικό Επίδομα Απουσίας από την Εργασία (Απόφαση Αρ. 64, Κ.Δ.Π. 539/2020).

3. Θα ακολουθήσει ανακοίνωση για την ανάρτηση των αιτήσεων για συμμετοχή στα Ειδικά Σχέδια Νοεμβρίου 2020. Όλοι όσοι εμπίπτουν στους δικαιούχους των Ειδικών Σχεδίων θα πρέπει οπωσδήποτε να υποβάλουν νέα ηλεκτρονική αίτηση στην ειδική ιστοσελίδα [www.coronavirus.mlsi.gov.cy](http://www.coronavirus.mlsi.gov.cy/) για να λάβουν το σχετικό επίδομα για την περίοδο Νοεμβρίου, εντός της προθεσμίας που θα καθοριστεί, νοουμένου ότι πληρούν τους όρους και προϋποθέσεις.

4. Τονίζεται ότι για να είναι εφικτή η καταβολή των Ειδικών Επιδομάτων θα πρέπει να υποβληθεί και η κατάλληλη Δήλωση Στοιχείων Τραπεζικού Λογαριασμού που αναφέρεται στην κάθε αίτηση, νοουμένου ότι δεν έχει ήδη υποβληθεί και επιβεβαιωθεί. Υπενθυμίζεται ότι επιχειρήσεις που συμμετείχαν κατά τους προηγούμενους μήνες στα Ειδικά Σχέδια για αντιμετώπιση των συνέπειων της πανδημίας που υλοποιεί το Υπουργείο Εργασίας, Πρόνοιας και Κοινωνικών Ασφαλίσεων, οι οποίες είτε δεν έχουν υποβάλει μέχρι τώρα στοιχεία τραπεζικού λογαριασμού, είτε τα στοιχεία που έχουν υποβάλει δεν ήταν δυνατόν να ταυτοποιηθούν με τα αντίστοιχα Τραπεζικά Ιδρύματα, **δεν θα μπορέσουν να λάβουν οποιοδήποτε Ειδικό Επίδομα** για τις επόμενες φάσεις των Ειδικών Σχεδίων από τον Νοέμβριο και έπειτα, **εκτός εάν υποβάλουν ορθά στοιχεία τραπεζικού λογαριασμού της επιχείρησης** στην ειδική προς τούτο ηλεκτρονική δήλωση στοιχείων τραπεζικού λογαριασμού (ΕΕΑ.12) που βρίσκεται αναρτημένη στην ιστοσελίδα [www.coronavirus.mlsi.gov.cy](http://www.coronavirus.mlsi.gov.cy)

**ΥΠΟΥΡΓΕΙΟ ΕΡΓΑΣΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ**

19 Νοεμβρίου 2020